title: Rådets afgørelse (EU) 2016/202 af 12. februar 2016 om fastsættelse af den holdning, der skal indtages på vegne af Den Europæiske Union i ØPA-udvalget, som er nedsat i henhold til den foreløbige aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, vedrørende vedtagelsen af udvalgets forretningsorden

text:
               16.2.2016

               DA

               Den Europæiske Unions Tidende

               L 39/28

         RÅDETS AFGØRELSE (EU) 2016/202
   af 12. februar 2016
   om fastsættelse af den holdning, der skal indtages på vegne af Den Europæiske Union i ØPA-udvalget, som er nedsat i henhold til den foreløbige aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, vedrørende vedtagelsen af udvalgets forretningsorden
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til traktaten om Den Europæiske Unions funktionsmåde, særlig artikel 207 og 209 sammenholdt med artikel 218, stk. 9,
   under henvisning til Rådets afgørelse 2009/152/EF af 20. november 2008 om undertegnelse og midlertidig anvendelse af en foreløbig aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side (1),
   under henvisning til forslag fra Europa-Kommissionen, og
   ud fra følgende betragtninger:

               (1)

               Den foreløbige aftale med henblik på indgåelse af en økonomisk partnerskabsaftale (»ØPA«) mellem Det Europæiske Fællesskab og dets medlemsstater på den ene side og Centralafrika på den anden side (»aftalen«) blev undertegnet den 15. januar 2009 og har fundet midlertidig anvendelse siden 4. august 2014.

               (2)

               Der nedsættes ved aftalens artikel 92 et ØPA-udvalg, der skal være ansvarligt for forvaltningen af aftalen og for udførelsen af alle de i aftalen omhandlede opgaver.

               (3)

               Aftalens artikel 92 fastsætter, at parterne i fællesskab skal aftale, hvordan ØPA-udvalget skal sammensættes, organiseres og fungere.

               (4)

               Unionen bør fastlægge den holdning, der skal indtages for så vidt angår vedtagelse af ØPA-udvalgets forretningsorden —

         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i ØPA-udvalget, der er nedsat i henhold til den foreløbige aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika, vedrørende vedtagelsen af dets forretningsorden, baseres på ØPA-udvalgets udkast til afgørelse, der er knyttet som bilag til denne afgørelse.
   Der kan foretages mindre ændringer af udkastet til afgørelse, der ikke medfører nogen materiel ændring af indholdet, uden at det kræver en ny afgørelse fra Rådet.
   Artikel 2
   ØPA-udvalgets afgørelse offentliggøres efter vedtagelsen i Den Europæiske Unions Tidende.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 12. februar 2016.

            På Rådets vegne

         J.R.V.A. DIJSSELBLOEM

            Formand

      (1)  EUT L 57 af 28.2.2009, s. 1.

      UDKAST
      AFGØRELSE Nr. …/2015 TRUFFET AF ØPA-UDVALGET,
      der er nedsat i henhold til den foreløbige aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og parten Centralafrika på den anden side,
      af …
      vedrørende vedtagelsen af dets forretningsorden
      ØPA-UDVALGET HAR —
      under henvisning til den foreløbige aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side (»aftalen«), der blev undertegnet i Bruxelles den 15. januar 2009, og som har fundet midlertidig anvendelse siden 4. august 2014, særlig artikel 92, og
      ud fra følgende betragtninger:

                  (1)

                  I henhold til vilkårene i aftalen og til denne afgørelse består parten Centralafrika af Republikken Cameroun.

                  (2)

                  Det er ved aftalen fastsat, at parterne i fællesskab skal aftale, hvordan ØPA-udvalget skal sammensættes, organiseres og fungere —

            TRUFFET FØLGENDE AFGØRELSE:
      Artikel 1
      ØPA-udvalgets forretningsorden fastsættes som angivet i bilaget.
      Denne forretningsorden berører ikke de særlige bestemmelser, der er fastsat i aftalen, eller som ØPA-udvalget måtte fastsætte.
      Artikel 2
      Denne afgørelse træder i kraft på datoen for undertegnelsen.

         Udfærdiget i …

               På Republikken Camerouns vegne

               På Den Europæiske Unions vegne

      BILAG

         FORRETNINGSORDEN FOR ØPA-UDVALGET,

         der er nedsat i henhold til den foreløbige aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side

      KAPITEL I
      ALMINDELIGE BESTEMMELSER
      Artikel 1
      ØPA-udvalgets opgaver
      ØPA-udvalget er ansvarligt for forvaltningen af alle de områder, der er omfattet af aftalen, og for udførelsen af alle de heri nævnte opgaver.
      ØPA-udvalget har bl.a. til opgave:

                  1.

                  På handelsområdet:

                              a)

                              at overvåge og sikre en passende gennemførelse og håndhævelse af aftalen; det skal til dette formål undersøge og anbefale prioriterede samarbejdsområder

                              b)

                              at evaluere de resultater, der er opnået inden for rammerne af aftalen, og i givet fald forbedre aftalen

                              c)

                              iværksætte enhver foranstaltning for at undgå og/eller bilægge tvister, der måtte opstå ved fortolkning eller anvendelse af aftalen

                              d)

                              at overvåge udviklingen inden for regional integration og med hensyn til parternes indbyrdes økonomiske og handelsmæssige forbindelser

                              e)

                              at overvåge og vurdere virkningen af gennemførelsen af denne aftale på den bæredygtige udvikling hos parterne

                              f)

                              at drøfte og iværksætte enhver foranstaltning, der måtte fremme handelen, investeringerne og forretningsmulighederne mellem parterne

                              g)

                              at drøfte ethvert anliggende, der er omfattet af aftalen, og alle andre anliggender, der kan gøre det vanskeligt at opfylde dens målsætninger.

                  2.

                  På området for udviklingssamarbejde:

                              a)

                              at sikre anvendelsen af bestemmelserne vedrørende udviklingssamarbejdet inden for aftalens anvendelsesområde

                              b)

                              at overvåge og sammen med de øvrige partnere at koordinere gennemførelsen af de i aftalen fastsatte samarbejdsbestemmelser

                              c)

                              at føre løbende tilsyn med de i aftalen fastsatte udviklingsprioriteringer og, hvor det måtte være relevant, fremsætte henstillinger om inddragelse af nye prioriteringer

                              d)

                              at sikre gennemførelsen af de fælles retningslinjer, der er knyttet til aftalen.

            KAPITEL II
      ORGANISATION
      Artikel 2
      Sammensætning og formandskab
      1.   ØPA-udvalget sammensættes dels af repræsentanter for medlemmerne af Rådet for Den Europæiske Union og af Europa-Kommissionen, dels af repræsentanter for Republikken Cameroun på minister- eller højt embedsmandsplan.
      2.   Ved henvisningen i denne forretningsorden til »parterne« forstås parterne som defineret i aftalens artikel 95.
      3.   ØPA-udvalgets formandskab udøves på skift i en periode på 12 måneder af en repræsentant for Den Europæiske Union og en repræsentant for Republikken Cameroun. Første formandskabsperiode begynder på datoen for afholdelse af ØPA-udvalgets første møde og slutter den 31. december det følgende år. Formandskabet udøves først af en repræsentant for Republikken Cameroun.
      Artikel 3
      Observatører
      1.   Repræsentanterne for Det Centralafrikanske Økonomiske og Monetære Fællesskabs kommission (CEMAC) og for Det Centralafrikanske Økonomiske Fællesskabs generalsekretariat (CEEAC) opfordres til at deltage som observatører i alle ØPA-udvalgets møder.
      2.   Parterne kan beslutte at invitere repræsentanter for civilsamfundet og den private sektor samt eksperter og alle andre personer efter deres valg til at deltage som observatører i ØPA-udvalgets møder.
      3.   ØPA-udvalget kan beslutte, at møder, hvor der behandles følsomme spørgsmål eller, hvor der træffes afgørelse i ØPA-udvalget, er lukket for observatører.
      Artikel 4
      Sekretariat
      ØPA-udvalgets sekretariatfunktion varetages i en periode på 12 måneder af skiftevis Europa-Kommissionen på Den Europæiske Unions vegne og Republikken Cameroun. Disse perioder skal være sammenfaldende med perioderne for ØPA-udvalgets formandskab, der går på skift.
      Artikel 5
      Underudvalg
      ØPA-udvalget kan med henblik på en effektiv udøvelse af sine beføjelser nedsætte underudvalg under sin myndighed til at behandle specifikke emner inden for aftalens anvendelsesområde. ØPA-udvalget fastsætter til dette formål de nævnte underudvalgs sammensætning og hverv.
      KAPITEL III
      FUNKTIONSMÅDE
      Artikel 6
      Afgørelser og henstillinger
      1.   ØPA-udvalget vedtager sine afgørelser og henstillinger ved konsensus.
      2.   ØPA-udvalget kan beslutte at forelægge ethvert spørgsmål af generel karakter og af fælles interesse for AVS-landene og Den Europæiske Union, der opstår i forbindelse med aftalen, for AVS-EU-Ministerrådet, jf. artikel 15 i partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side (»Cotonou-aftalen«).
      3.   I perioden mellem møderne kan ØPA-udvalget, hvis parterne er enige herom, træffe afgørelser eller vedtage henstillinger ved skriftlig procedure. En skriftlig procedure består i udveksling af noter mellem parterne.
      4.   ØPA-udvalgets afgørelser og henstillinger benævnes »afgørelse« eller »henstilling« efterfulgt af et løbenummer, datoen for deres vedtagelse og en angivelse af emnet. I hver afgørelse angives en ikrafttrædelsesdato.
      5.   Afgørelser truffet og henstillinger vedtaget af ØPA-udvalget bekræftes af en repræsentant for Europa-Kommissionen på Den Europæiske Unions vegne og af en repræsentant for Republikken Cameroun.
      6.   Afgørelser og henstillinger videresendes til parterne som dokumenter fra ØPA-udvalget.
      Artikel 7
      Korrespondance
      1.   Al korrespondance til ØPA-udvalget sendes til dets sekretariat.
      2.   Sekretariatet sørger for, at korrespondance adresseret til ØPA-udvalget videresendes til formandskabet for udvalget, og hvis der er grund til det, rundsendes korrespondancen til parternes kontaktpunkter som defineret i aftalens artikel 92 som dokumenter i henhold til artikel 10 i denne forretningsorden.
      3.   Sekretariatet sender korrespondance, som hidrører fra formandskabet for ØPA-udvalget, til hver parts kontaktpunkt og, hvis der er grund til det, rundsendes den som et dokument i henhold til artikel 10 i denne forretningsorden til ØPA-udvalgets øvrige medlemmer.
      Artikel 8
      Møder
      1.   ØPA-udvalget træder sammen med regelmæssige mellemrum på højst et år og afholder ekstraordinære møder, når omstændighederne kræver det, og hvis parterne er enige herom.
      2.   Alle mødesteder og -datoer for ØPA-udvalgets møder fastsættes af parterne i fællesskab.
      3.   ØPA-udvalgets møder indkaldes af den part, der varetager formandskabet, efter at have hørt den anden part.
      4.   Mødeindkaldelserne sendes til deltagerne senest 15 dage inden mødedatoen.
      Artikel 9
      Delegationer
      Før hvert møde underrettes ØPA-udvalgets formand om den planlagte sammensætning af de deltagende delegationer fra Den Europæiske Union og Republikken Cameroun og om eventuelle observatører.
      Artikel 10
      Dokumenter
      Er forhandlingerne i ØPA-udvalget baseret på dokumenter, skal disse nummereres og rundsendes af sekretariatet som dokumenter fra ØPA-udvalget senest 14 dage før mødets begyndelse.
      Artikel 11
      Dagsorden for møderne
      1.   ØPA-udvalgets sekretariat udarbejder på grundlag af forslag fra parterne en foreløbig dagsorden for hvert møde. Den fremsendes af ØPA-udvalgets sekretariat til parternes kontaktpunkter senest 15 dage før mødets begyndelse.
      2.   Den foreløbige dagsorden omfatter de punkter, som sekretariatet senest 21 dage inden mødet har modtaget anmodning om at få optaget på dagsordenen; de optages dog kun på den foreløbige dagsorden, hvis de relevante bilag er sekretariatet i hænde senest på datoen for udsendelsen af den foreløbige dagsorden.
      3.   ØPA-udvalget vedtager dagsordenen ved begyndelsen af hvert møde. Punkter, som ikke figurerer på den foreløbige dagsorden, kan optages på dagsordenen, hvis parterne er enige herom.
      4.   ØPA-udvalgets formand kan efter aftale med parterne indbyde eksperter til at deltage i udvalgets møder for at indhente oplysninger om specifikke spørgsmål.
      5.   Sekretariatet kan efter aftale med parterne afkorte de i stk. 1 og 2 nævnte tidsfrister for at tage hensyn til særlige omstændigheder.
      Artikel 12
      Mødereferat
      1.   ØPA-udvalgets medlemmer udarbejder og underskriver et resumé af konklusionerne efter hvert møde.
      2.   Sekretariatet udarbejder senest en måned efter hvert møde et udkast til et mødereferat for mødet.
      3.   Mødereferatet indeholder sædvanligvis en sammenfatning af hvert punkt på dagsordenen og i givet fald oplysning om:

                  a)

                  alle dokumenter, der er forelagt ØPA-udvalget

                  b)

                  eventuelle erklæringer, som et medlem af ØPA-udvalget har anmodet om at få optaget i referatet

                  c)

                  de trufne afgørelser, de fremsatte henstillinger, de vedtagne erklæringer samt de konklusioner, der er vedtaget i specifikke spørgsmål.

            4.   Mødereferatet indeholder desuden en liste over ØPA-udvalgets deltagere samt en liste over de delegationsmedlemmer, som ledsagede disse, og en liste over eventuelle observatører ved mødet.
      5.   Mødereferatet godkendes skriftligt af begge parter senest to måneder efter mødet. Når referatet er godkendt, underskriver sekretæren to eksemplarer heraf, og hver part modtager et sådant originalt og autentisk eksemplar.
      Artikel 13
      Offentlighed
      1.   ØPA-udvalgets møder er ikke offentlige, medmindre parterne bestemmer andet.
      2.   Hver part kan beslutte at offentliggøre ØPA-udvalgets afgørelser i deres respektive officielle tidende.
      KAPITEL IV
      AFSLUTTENDE BESTEMMELSER
      Artikel 14
      Sprogordning
      1.   ØPA-udvalgets arbejdssprog er de officielle sprog, der er fælles for parterne.
      2.   ØPA-udvalget baserer sine forhandlinger, træffer sine afgørelser og vedtager sine henstillinger på grundlag af dokumenter og forslag på et af de i stk. 1 omhandlede sprog.
      Artikel 15
      Udgifter
      1.   Parterne afholder hver især de udgifter, der påløber i forbindelse med deres deltagelse i ØPA-udvalgets møder, såvel til personale, rejser og ophold som til postforsendelser og telekommunikation.
      2.   Udgifter i forbindelse med tilrettelæggelse af møder og reproduktion af dokumenter afholdes af den part, der er vært for mødet.
      3.   Udgifter i forbindelse med tolkning ved møder og oversættelse af afgørelser og henstillinger til ØPA-udvalgets arbejdssprog afholdes af den part, der er vært for mødet. Udgifter i forbindelse med tolkning og oversættelse af afgørelser og henstillinger til Den Europæiske Unions øvrige officielle sprog afholdes af Den Europæiske Union.
      Artikel 16
      Ændring af forretningsordenen
      Denne forretningsorden kan ændres ved afgørelse truffet af ØPA-udvalget i overensstemmelse med artikel 6, stk. 1.


Avis juridique important

|

41991D0586

91/586/EKSF, EØF: Afgørelse truffet af Rådet og af repræsentanterne for medlemsstaternes regeringer, forsamlet i Rådet, den 11. november 1991 om suspension af anvendelsen af aftalerne mellem Det Europæiske Fællesskab, dets medlemsstater og Den Socialistiske Føderative Republik Jugoslavien

EF-Tidende nr. L 315 af 15/11/1991 s. 0047 - 0047 den finske specialudgave: kapitel 11 bind 18 s. 0178  den svenske specialudgave: kapitel 11 bind 18 s. 0178

AFGOERELSE TRUFFET AF RAADET OG AF REPRAESENTANTERNE FOR MEDLEMSSTATERNES REGERINGER, FORSAMLET I RAADET, den 11. november 1991 om suspension af anvendelsen af aftalerne mellem Det Europaeiske Faellesskab, dets medlemsstater og Den Socialistiske  Foederative Republik Jugoslavien (91/586/EKSF, EOEF)  RAADET FOR DE EUROPAEISKE FAELLESSKABER OG REPRAESENTANTERNE FOR MEDLEMSSTATERNES REGERINGER, FORSAMLET I RAADET, HAR - ud fra foelgende betragtninger:  Det Europaeiske Faellesskab og dets medlemsstater har med Den Socialistiske Foederative Republik Jugoslavien indgaaet en samarbejdsaftale og dertil hoerende protokoller og akter samt en aftale vedroerende EKSF-produkter;  i erklaeringen af 5. og 28. oktober 1991 har Det Europaeiske Faellesskab og dets medlemsstater, forsamlet inden for rammerne af Det Europaeiske Politiske Samarbejde, konstateret krisen i Jugoslavien, og at De Forenede Nationers Sikkerhedsraad i sin  resolution 713 (1991) har udtrykt bekymring for, at en forlaengelse af denne situation udgoer en trussel mod den internationale fred og sikkerhed;  en fortsaettelse af fjendtlighederne og disses foelger for de oekonomiske forbindelser og handelsforbindelser saavel mellem de jugoslaviske republikker som med Faellesskabet udgoer en radikal aendring af de forhold, hvorunder samarbejdsaftalen mellem Det  Europaeiske OEkonomiske Faellesskab og Den Socialistiske Foederative Republik Jugoslavien (1) og protokollerne hertil samt aftalen vedroerende Det Europaeiske Kul- og Staalfaellesskab blev indgaaet; de anfaegter anvendelsen af disse;  den opfordring, som Det Europaeiske Faellesskab og dets medlemsstater, forsamlet inden for rammerne af Det Europaeiske Politiske Samarbejde, fremsatte den 6. oktober 1991 i Haarzuilens, om overholdelse af den vaabenhvileaftale, der blev indgaaet den 4.  oktober 1991 i Haag, blev ikke hoert;  i erklaeringen af 6. oktober 1991 gav Det Europaeiske Faellesskab og dets medlemsstater, forsamlet inden for rammerne af Det Europaeiske Politiske Samarbejde, udtryk for deres beslutning om at ophaeve aftalerne mellem Faellesskabet og Jugoslavien, saafremt den  aftale, der blev ingaaet den 4. oktober 1991 i Haag mellem konfliktens parter i naervaerelse af formanden for Raadet for De Europaeiske Faellesskaber og formanden for Konferencen om Jugoslavien, ikke blev overholdt;  Faellesskabet har indledt de noedvendige procedurer med henblik paa opsigelse af ovennaevnte aftaler;  efter henstilling fra Kommissionen - TRUFFET FOELGENDE AFGOERELSE:  1.  Anvendelsen af ovennaevnte aftaler suspenderes med oejeblikkelig virkning.  2.  Denne afgoerelse offentliggoeres i De Europaeiske Faellesskabers Tidende.  Udfaerdiget i Bruxelles, den 11. november 1991.  H. J. SIMONS Formand (1) EFT nr. L 41 af 14. 2. 1983, s. 1.


title: Kommissionens afgørelse af 10. juli 2015 om udnævnelse af medlemmer til Det Europæiske Forskningsråds Videnskabelige Råd

text:
               11.7.2015

               DA

               Den Europæiske Unions Tidende

               C 227/2

         KOMMISSIONENS AFGØRELSE
   af 10. juli 2015
   om udnævnelse af medlemmer til Det Europæiske Forskningsråds Videnskabelige Råd
   (2015/C 227/02)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse 2013/743/EU af 3. december 2013 om særprogrammet til gennemførelse af Horisont 2020 — rammeprogram for forskning og innovation (2014-2020) og om ophævelse af afgørelse 2006/971/EF, 2006/972/EF, 2006/973/EF, 2006/974/EF og 2006/975/EF (1), særlig artikel 7, stk. 1, og
   ud fra følgende betragtninger:

               (1)

               Ved afgørelse C(2013) 8915 (2) (som efterfølgende blev ændret ved afgørelse C(2015) 58 (3)) har Kommissionen oprettet Det Europæiske Forskningsråd (»EFR«) for perioden fra den 1. januar 2014 til den 31. december 2020 som middel til at gennemføre de aktioner under del I »Videnskabelig topkvalitet«, der vedrører det specifikke mål »Det Europæiske Forskningsråd (EFR)«, jf. artikel 3, stk. 1, litra a), i Rådets afgørelse 2013/743/EU.

               (2)

               EFR består af det uafhængige videnskabelige råd i henhold til artikel 7 i afgørelse 2013/743/EU og den specifikke gennemførelsesstruktur i henhold til artikel 8 i samme afgørelse.

               (3)

               I henhold til artikel 2, stk. 1, i afgørelse C(2013) 8915 består Det Videnskabelige Råd af EFR's formand og 21 andre medlemmer.

               (4)

               I henhold til tredje afsnit i artikel 7, stk. 1, i afgørelse 2013/743/EU udnævnes medlemmer i Det Videnskabelige Råd for en periode på op til fire år, som kan fornyes én gang. De bør udnævnes på en måde, der sikrer kontinuiteten i Det Videnskabelige Råds arbejde.

               (5)

               For nogle af Det Videnskabelige Råds medlemmer udløb mandatperioden den 31. december 2014, og derfor skal der udnævnes nye medlemmer.

               (6)

               I henhold til artikel 7, stk. 1, andet afsnit, i afgørelse 2013/743/EU udnævner Kommissionen medlemmer af Det Videnskabelige Råd efter en uafhængig og åben indstillingsprocedure, der er aftalt med Det Videnskabelige Råd, og som omfatter en høring af forskersamfundet og en rapport til Europa-Parlamentet og Rådet. Til dette formål er der nedsat et stående udvalg, der har til opgave at indstille fremtidige medlemmer til Det Videnskabelige Råd. Indstillingsudvalget har fremsat anbefalinger til Kommissionen om udskiftning og genudnævnelse af medlemmer af Det Videnskabelige Råd, som er blevet godkendt.

         VEDTAGET DENNE AFGØRELSE:
   Artikel 1
   Isabelle Vernos genudnævnes som medlem af EFR's Videnskabelige Råd for en mandatperiode, der slutter den 30. juni 2019.
   Margaret Buckingham udnævnes som medlem af EFR's Videnskabelige Råd for en første mandatperiode, der slutter den 30. juni 2019.
   Michael Kramer udnævnes som medlem af EFR's Videnskabelige Råd for en første mandatperiode, der slutter den 30. juni 2019.
   Micali Silvio udnævnes som medlem af EFR's Videnskabelige Råd for en første mandatperiode, der slutter den 30. juni 2019.
   Artikel 2
   Denne afgørelse træder i kraft den 1. juli 2015.

      Udfærdiget i Bruxelles, den 10. juli 2015.

            På Kommissionens vegne

         Carlos MOEDAS

            Medlem af Kommissionen

      (1)  EUT L 347 af 20.12.2013, s. 965.

      (2)  Kommissionens afgørelse C(2013) 8915 af 12. december 2013 om oprettelse af Det Europæiske Forskningsråd (EUT C 373 af 20.12.2013, s. 23).

      (3)  Kommissionens afgørelse C(2015) 58 af 17. februar 2015 om ændring af afgørelse C(2013) 8915 om oprettelse af Det Europæiske Forskningsråd (EUT C 58 af 18.2.2015, s. 3).


title: 2008/461/EF: Rådets afgørelse af 16. juni 2008 om beskikkelse af en spansk suppleant til Regionsudvalget

text:
               19.6.2008

               DA

               Den Europæiske Unions Tidende

               L 160/32

      RÅDETS AFGØRELSE

   af 16. juni 2008
   om beskikkelse af en spansk suppleant til Regionsudvalget
   (2008/461/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstilling fra den spanske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmerne af og suppleanterne til Regionsudvalget for perioden 26. januar 2006 til 25. januar 2010 (1).

               (2)

               Der er blevet en plads ledig som suppleant efter Pedro MOYA MILANÉS' fratræden —

         TRUFFET FØLGENDE AFGØRELSE:
   Artikel 1
   Enrique OJEDA VILA, Secretario General de Acción Exterior, Andalucía, beskikkes som suppleant til Regionsudvalget for den resterende del af mandatperioden, dvs. indtil den 25. januar 2010.
   Artikel 2
   Denne afgørelse har virkning fra dagen for vedtagelsen.

      Udfærdiget i Luxembourg, den 16. juni 2008.

            På Rådets vegne

         D. RUPEL

            Formand

      (1)  EUT L 56 af 25.2.2006, s. 75.


Avis juridique important

|

31979D1003

79/1003/EØF: Rådets afgørelse af 23. november 1979 om udnævnelse af et medlem af Det rådgivende udvalg for vandrende arbejdstageres sociale Sikring

EF-Tidende nr. L 308 af 04/12/1979 s. 0023 - 0023

++++   ( 1 ) EFT nr . L 149 af 5 . 7 . 1971 , s . 2 .  RAADETS AFGOERELSE  af 23 . november 1979  om udnaevnelse af et medlem af Det raadgivende udvalg for vandrende arbejdstageres sociale Sikring   ( 79/1003/EOEF )  RAADET FOR DE EUROPAEISKE FAELLESSKABER HAR _  under henvisning til traktaten om oprettelse af Det europaeiske oekonomiske Faellesskab ,  under henvisning til Raadets forordning ( EOEF ) nr . 1408/71 af 14 . juni 1971 om anvendelse af de sociale sikringsordninger paa arbejdstagere og deres familiemedlemmer , der flytter inden for Faellesskabet ( 1 ) , saerlig artikel 82 ,  under henvisning til Raadets afgoerelse af 15 . oktober 1979 om udnaevnelse for perioden indtil 14 . oktober 1981 af medlemmer af og suppleanter til Det raadgivende udvalg for vandrende arbejdstageres sociale Sikring ,  i betragtning af , at der som foelge af frk . Ruellan's tilbagetraeden , som Raadet er blevet underrettet om den 12 . november 1979 , er en plads ledig som medlem af ovennaevnte udvalg i kategorien regeringsrepraesentanter , og  under henvisning til den kandidatur , der er indgivet den 12 . november 1979 _  TRUFFET FOELGENDE AFGOERELSE :  Eneste artikel  Serge Darmon udnaevnes til medlem af Det raadgivende udvalg for vandrende arbejdstageres sociale Sikring som efterfoelger for frk . Ruellan for den resterende del af dennes mandatperiode , dvs . indtil 14 . oktober 1981 .  Udfaerdiget i Bruxelles , den 23 . november 1979 .  Paa Raadets vegne  R . Mac SHARRY  Formand


Avis juridique important

|

31998D0265

98/265/EF: Rådets afgørelse af 30. marts 1998 om principperne, prioriteterne, de mellemliggende mål og betingelserne for tiltrædelsespartnerskabet med Republikken Litauen

EF-Tidende nr. L 121 af 23/04/1998 s. 0031 - 0035

RÅDETS AFGØRELSE af 30. marts 1998 om principperne, prioriteterne, de mellemliggende mål og betingelserne for tiltrædelsespartnerskabet med Republikken Litauen (98/265/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 622/98 af 16. marts 1998 om bistand som led i førtiltrædelsesstrategien til de stater, der har ansøgt om tiltrædelse af Den Europæiske Union, og navnlig om etablering af tiltrædelsespartnerskaber (1), særlig artikel 2,under henvisning til forslag fra Kommissionen, ogud fra følgende betragtninger:Det Europæiske Råd udtalte på mødet i Luxembourg, at tiltrædelsespartnerskabet er et nyt instrument, som udgør hjørnestenen i den udvidede førtiltrædelsesstrategi;i forordning (EF) nr. 622/98 fastsættes det, at Rådet på forslag af Kommissionen med kvalificeret flertal træffer afgørelse om principperne, prioriteterne, de mellemliggende mål og betingelserne for de enkelte tiltrædelsespartnerskaber, således som de bliver forelagt hvert enkelt ansøgerland, samt om væsentlige senere ændringer heraf;Fællesskabets bistand er betinget af, at visse væsentlige forudsætninger er opfyldt, herunder navnlig at forpligtelserne i henhold til Europaaftalerne overholdes, og at der sker fremskridt i retning af opfyldelse af København-kriterierne; såfremt en af de væsentlige forudsætninger ikke er opfyldt, kan Rådet på forslag af Kommissionen med kvalificeret flertal træffe passende foranstaltninger med hensyn til enhver form for førtiltrædelsesbistand;Det Europæiske Råd i Luxembourg besluttede, at gennemførelsen af tiltrædelsespartnerskabet og de fremskridt, der gøres med overtagelsen af Fællesskabets regelværk, vil blive drøftet i organerne oprettet under Europaaftalen;i Kommissionens udtalelse gives der en objektiv analyse af Republikken Litauens forberedelser til medlemskab, og der peges på en række prioriterede områder, hvor der skal gøres en yderligere indsats;med henblik på at forberede medlemskabet udarbejder Republikken Litauen et nationalt program for overtagelsen af Fællesskabets regelværk; dette program skal omfatte en tidsplan for opfyldelsen af de prioriteter og mellemliggende mål, der er fastsat i tiltrædelsespartnerskabet -TRUFFET FØLGENDE AFGØRELSE:Artikel 1 Tiltrædelsespartnerskabet med Republikken Litauen bygger i overensstemmelse med artikel 2 i forordning (EF) nr. 622/98 på de principper, prioriteter, mellemliggende mål og betingelser, der er anført i bilaget, som udgør en integrerende del af denne afgørelse.Artikel 2 Gennemførelsen af tiltrædelsespartnerskabet vil blive drøftet i organerne oprettet under Europaaftalen og i Rådets relevante organer, som Kommissionen jævnligt aflægger beretning til.Artikel 3 Denne afgørelse træder i kraft dagen efter offentliggørelsen i De Europæiske Fællesskabers Tidende.Udfærdiget i Bruxelles, den 30. marts 1998.På Rådets vegneM. BECKETTFormand(1) EFT L 85 af 20.3.1998, s. 1.BILAG LITAUEN 1. Mål Formålet med tiltrædelsespartnerskabet er inden for en enkelt ramme at fastlægge de prioriterede områder for det yderligere arbejde, der er omhandlet i Kommissionens udtalelse om Litauens ansøgning om medlemskab af Den Europæiske Union, tillige med de finansielle midler til at hjælpe Litauen med at realisere disse prioriteter samt vilkårene for bistanden. I tiltrædelsespartnerskabet indgår der en række policy-instrumenter, som vil blive benyttet til at hjælpe ansøgerlandene i deres forberedelser på medlemskab. Det drejer sig bl.a. om det nationale program for Litauens overtagelse af Fællesskabets regelværk, den fælles vurdering af de økonomipolitiske prioriteter, pagten mod organiseret kriminalitet og kortlægningen af det indre marked. Hvert af disse instrumenter er af forskellig art og vil blive forberedt og implementeret efter specifikke procedurer. De vil ikke blive en integrerende del af partnerskabet, men de prioriteter, de indeholder, vil være forenelige med det.2. Principper De vigtigste prioriterede områder, der er indkredset for hvert ansøgerland, vedrører deres evne til at påtage sig forpligtelserne til at opfylde København-kriterierne, hvorefter:- ansøgerlandet skal have oprettet stabile institutioner, der kan garantere demokratiet, retsstaten, menneskerettighederne og respekten for og beskyttelsen af mindretal- ansøgerlandet skal have en fungerende markedsøkonomi og være i stand til at modstå konkurrencepresset og markedskræfterne i Unionen- ansøgerlandet skal være i stand til at påtage sig forpligtelserne ved medlemskab og bl.a. tilslutte sig målene for politisk, økonomisk og monetær union.På sit møde i Madrid pegede Det Europæiske Råd på, at ansøgerlandene skulle tilpasse deres forvaltningsstrukturer for at sikre en harmonisk anvendelse af Fællesskabets politikker efter tiltrædelsen, og i Luxembourg fremhævede det, at omsætning af Fællesskabets regelværk i lovgivning var nødvendig, men ikke i sig selv tilstrækkelig; det er også nødvendigt at sikre, at det faktisk anvendes.3. Prioriteter og mellemliggende mål Af Kommissionens udtalelser og Rådets behandling heraf kan det udledes, hvilken indsats ansøgerlandene endnu skal gøre på visse områder for at forberede sig på tiltrædelse, og det blev konkluderet, at ingen af landene for nærværende fuldt ud opfylder alle København-kriterierne. Dette betyder, at prioriteterne skal fordeles på mellemliggende stadier, hvert med præcise mål, som skal fastlægges i samarbejde med de berørte lande, og hvis indfrielse vil være betingende for omfanget af den bevilgede bistand og fremskridtene i igangværende forhandlinger med nogle lande og indledningen af forhandlinger med andre. Prioriteterne og de mellemliggende mål er blevet inddelt i to grupper - på kort sigt og på mellemlang sigt. Prioriteterne og målene på kort sigt er blevet udvalgt på det grundlag, at det er realistisk at forvente, at Litauen kan indfri dem fuldt ud eller sikre en væsentlig udvikling inden udgangen af 1998. I betragtning af den knappe tid og den administrative kapacitet, der kræves, er der kun udvalgt et begrænset antal prioriteter på kort sigt. Det forventes, at det vil tage mere end et år at realisere prioriteterne på mellemlang sigt, selv om arbejdet hermed vil kunne og bør gå i gang i 1998.Litauen vil blive opfordret til at udarbejde et nationalt program for overtagelse af Fællesskabets regelværk (POFR) inden udgangen af marts, og dette skal indeholde en tidsplan for realiseringen af disse prioriteter og mellemliggende mål, og for så vidt det er muligt og relevant, skal det nødvendige personale og de fornødne finansielle ressourcer angives.Tiltrædelsespartnerskabet forudsætter, at Litauen tager skridt i alle anliggender, som er behandlet i udtalelsen. Omsætning af Fællesskabets regelværk i lovgivning er ikke i sig selv tilstrækkeligt, men det er også nødvendigt at sikre, at det faktisk anvendes på samme måde som i Unionen. På alle nedenfor anførte områder er det nødvendigt med en troværdig og effektiv implementering og håndhævelse af regelværket.På grundlag af analysen i Kommissionens udtalelse og Rådets behandling heraf er der indkredset følgende prioriteter og mellemliggende mål på kort og mellemlang sigt for Litauen.3.1. Kort sigt (1998) Økonomisk reform: fastlæggelse af økonomipolitiske prioriteter på mellemlang sigt og fælles vurdering inden for rammerne af Europaaftalen; fremskyndelse af masseprivatisering og fremskridt i retning af omstrukturering inden for bankvæsen, energi og landbrugsfødevarer; styrket finansiel disciplin for virksomhederne.Styrkelse af den institutionelle og administrative kapacitet: særlig en større indsats for reform af den offentlige forvaltning, grænsekontrol, told, beskatning og finanser samt udformning af en uddannelsesstrategi for offentligt ansatte og retsvæsenet, dyre- og plantesundhedsforvaltningerne, navnlig med hensyn til faciliteter ved de ydre grænser, styrkelse af miljøinstitutionerne, indledning af forarbejdet med oprettelse af de nødvendige strukturer for regional- og strukturpolitikken.Det indre marked: herunder yderligere tilpasning på områderne intellektuel og industriel ejendomsret, offentlige indkøb, finansielle tjenesteydelser, plante- og dyresundhedsforvaltning, modernisering af uafhængige instanser for standardisering og overensstemmelsesvurdering. Vedtagelse af en ny konkurrencelov og en gennemsigtig opgørelse over statsstøtte.Retlige og indre anliggender: særlig yderligere konkrete skridt til at bekæmpe korruption og organiseret kriminalitet og til at forbedre forvaltningen af grænserne og forholdene i forbindelse med modtagelse af flygtninge.Miljø: fortsat overtagelse af rammelovgivning, udarbejdelse af detaljerede programmer for indbyrdes tilnærmelse og påbegyndelse af gennemførelsen heraf samt implementering af strategier i forbindelse med de enkelte retsakter. Planlægning og påbegyndelse af gennemførelsen af disse programmer og strategier.Energi: navnlig fastlæggelse af en komplet langfristet energistrategi og en plan for nedlukning af Ignalina-kernekraftanlægget i henhold til aftalen om kontoen for nuklear sikkerhed.3.2. Mellemlang sigt Økonomisk reform: konsolidering af privatiseringsprocessen og omstrukturering inden for bankvæsen, energi og landbrugsfødevarer og tilpasning af lovgivning (konkurs- og konkurrencelovgivning, forenkling af erhvervslovgivningen, herunder licensudstedelse).Økonomisk politik: regelmæssig revision af den fælles vurdering af de økonomipolitiske prioriteter inden for rammerne af Europaaftalen med fokus på at opfylde København-kriterierne for medlemskab af Unionen og Fællesskabets regelværk om den økonomiske og monetære politik (koordination af den økonomiske politik, forelæggelse af konvergensprogrammer, undgåelse af uforholdsmæssige underskud); Litauen forventes ikke at indføre euroen straks ved tiltrædelsen, men det forventes at føre en politik, som skal sigte mod virkelig konvergens i overensstemmelse med Unionens mål for økonomisk og social samhørighed, og nominel konvergens, der er forenelig med det endelige mål med indførelsen af euroen.Styrkelse af den institutionelle og administrative kapacitet: oprettelse af en afdeling for bekæmpelse af bedrageri og en statsrevision og budget- og finanskontrolinstanser, forbedring af retssystemets funktionsmåde; uddannelse inden for retsvæsenet i EF-retten og dens anvendelse; styrkelse af institutionerne for retlige og indre anliggender (med tilstrækkeligt og ordentligt uddannet personale, særlig politi, grænsevagter, ministerier og domstole), styrkelse af myndigheden for nuklear sikkerhed, reform af told- og skatteforvaltningerne, så de er klar til at anvende regelværket, og styrkelse af administrationerne for levnedsmiddelkontrol.Det indre marked: herunder tilpasning af lovgivning om kapitalliberalisering og offentlige indkøb, politik på det audiovisuelle område, indirekte beskatning og statistikker, yderligere tilpasning og effektiv håndhævelse af konkurrencelovgivningen, yderligere tilpasning af konkurrencelovgivningen, navnlig om statsstøttekontrol, styrkelse af konkurrencemyndighederne, opgradering af standardiserings- og overensstemmelsesvurderingsstrukturerne, indførelse af et markedstilsynssystem og tilpasning af horisontal teknisk lovgivning om industrivarer, indirekte beskatning og statistikker, fremme af virksomhedsudvikling, herunder små og mellemstore virksomheder (SMV'er), tilpasning efter Fællesskabets regelværk inden for telekommunikation, forbrugerbeskyttelse og det interne energimarked.Retlige og indre anliggender: udvikling af en effektiv forvaltning af grænserne og bekæmpelse af organiseret kriminalitet (særlig hvad angår pengevask, narkotika og menneskehandel) og korruption, tilpasning af visumpolitikken efter Unionens og fuldførelse af tilpasningen til internationale konventioner, migrationspolitik og asylprocedurer, navnlig med henblik på anvendelse af Schengen-reglerne.Landbrug: herunder tilpasning til regelværket på landbrugsområdet (inklusive dyre- og plantesundhedsanliggender, særlig kontrol ved de ydre grænser), tilgodeseelse af miljøaspekterne af landbrug og biodiversitet, fuldførelse af registreringen af jord og skabelse af et velfungerende marked for jord. Udvikling af kapaciteten til at gennemføre og håndhæve den fælles landbrugspolitiks bestemmelser, navnlig de grundlæggende forvaltningsordninger og administrative strukturer for overvågning af landbrugsmarkederne og gennemførelse af strukturforanstaltninger og foranstaltninger til udvikling af landdistrikter, vedtagelse og gennemførelse af bestemmelser på dyre- og plantesundhedsområdet, modernisering af visse brancher i fødevareindustrien og prøvnings- og diagnosefaciliteter, omstrukturering af landbrugsfødevareindustrien.Fiskeri: udvikling af kapaciteten til at anvende den fælles fiskeripolitik.Energi: gennemførelse af en komplet energistrategi baseret på effektivitet og diversificering, herunder overholdelse af standarderne for nuklear sikkerhed og realistiske tilsagn om lukning af kernekraftværker (NSA).Transport: yderligere bestræbelser for tilpasning til Fællesskabets regelværk, særlig vedrørende søtransport (sikkerhed) og vej og jernbanetransport og for tilvejebringelse af de nødvendige investeringer i transportinfrastruktur, navnlig udvidelse af transeuropæiske net.Beskæftigelse og sociale anliggender: udvikling af egnede arbejdsmarkedsstrukturer og fælles undersøgelse af beskæftigelsespolitikken som forberedelse til deltagelse i EU-koordinationen; tilpasning af lovgivningen om sundhed og sikkerhed på arbejdspladsen, navnlig hurtig overtagelse af direktivet om sundhed og sikkerhed på arbejdspladsen; yderligere udvikling af en aktiv, autonom dialog mellem arbejdsmarkedets parter, yderligere udvikling af den sociale beskyttelse; ligebehandling mellem mænd og kvinder; foranstaltninger til at bringe folkesundhedsstandarderne på linje med EU-standarderne.Miljø: udvikling af overvågnings- og implementeringskontrolstrukturer og -kapacitet, løbende planlægning og gennemførelse af programmer for indbyrdes tilnærmelse med berøring til de enkelte retsakter. Der lægges særlig vægt på drikkevand og spildevand og nuklear sikkerhed. Miljøbeskyttelseskravene og behovet for bæredygtig udvikling skal tages i betragtning ved udformningen og gennemførelsen af national og sektorspecifik politik.Regional- og samhørighedspolitik: lovgivning og de administrative og budgetmæssige rammer for en national politik til at angribe de regionale skævheder gennem en integreret tilgang med henblik på deltagelse i EU's strukturprogrammer efter medlemskab.4. Programmering Phare-tildelingen for perioden 1995 1997 er på i alt 145 mio. ECU. Med forbehold af godkendelse af Phare-budgettet for den resterende periode vil Kommissionen bekræfte tildelingerne for 1998 og 1999. Litauen er desuden støtteberettiget i henhold til den for 1998 planlagte »catch up«-facilitet. Phares forvaltningsudvalg vil få forelagt finansieringsforslag i henhold til forordning (EØF) nr. 3906/89. Der vil systematisk blive krævet samfinansiering med ansøgerlandene i forbindelse med alle investeringsprojekter. Den finansielle bistand fra 2000 og fremefter vil omfatte bistand til landbruget og et strukturinstrument, på basis af hvilket foranstaltninger i lighed med samhørighedsfonden prioriteres.5. Betingethed Fællesskabets bistand vil være betinget af, at Litauen indfrier sine forpligtelser i henhold til Europaaftalen, tillige med yderligere fremskridt med hensyn til opfyldelse af København-kriterierne og implementeringen af dette tiltrædelsespartnerskab. Indfries disse almindelige betingelser ikke, vil Rådet kunne træffe afgørelse om suspension af den finansielle bistand på grundlag af artikel 4 i forordning (EF) nr. 622/98.6. Overvågning Der vil blive ført tilsyn med implementeringen af tiltrædelsespartnerskabet inden for rammerne af Europaaftalen. Dette vil begynde i 1998, inden Kommissionen forelægger Rådet sin første ordinære beretning om Litauens fremskridt, også med implementeringen af tiltrædelsespartnerskabet.De forskellige dele af tiltrædelsespartnerskabet vil blive drøftet i de relevante underudvalg. Associeringsudvalget skal drøfte udviklingen generelt, fremskridt og problemer med opfyldelse af prioriteterne og de mellemliggende mål tillige med mere specifikke anliggender, som indbringes for det af underudvalgene. Associeringsudvalget rapporterer til Associeringsrådet om implementeringen af tiltrædelsespartnerskabet.Phare-forvaltningsudvalget drager omsorg for, at finansieringsafgørelserne er forenelige med tiltrædelsespartnerskabet.Tiltrædelsespartnerskabet kan om fornødent ændres i overensstemmelse med artikel 2 i forordning (EF) nr. 622/98. Kommissionen vil stille forslag om nybehandling af partnerskabet inden udgangen af 1999, og derefter med regelmæssige mellemrum, på grundlag af hvilke Rådet vil træffe en formel afgørelse. I denne sammenhæng vil der blive overvejet, om det er nødvendigt yderligere at specificere de mellemliggende mål i lyset af de fremskridt, som Litauen gør med hensyn til at opfylde målene for partnerskabet.


title: Afgørelse nr. S4 af 2. oktober 2009 om procedurerne for refusion i forbindelse med gennemførelsen af artikel 35 og 41 i Europa-Parlamentets og Rådets forordning (EF) nr. 883/2004 (Tekst af relevans for EØS og for EF/Schweiz-aftalen)

text:
               24.4.2010

               DA

               Den Europæiske Unions Tidende

               C 106/52

         AFGØRELSE Nr. S4
   af 2. oktober 2009
   om procedurerne for refusion i forbindelse med gennemførelsen af artikel 35 og 41 i Europa-Parlamentets og Rådets forordning (EF) nr. 883/2004
   (Tekst af relevans for EØS og for EF/Schweiz-aftalen)
   2010/C 106/17
   DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
   under henvisning til artikel 72, litra a), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken Den Administrative Kommission har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EF) nr. 883/2004 og Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (2),
   under henvisning til artikel 35 og 41 i forordning (EØF) nr. 883/2004,
   under henvisning til artikel 66 til 68 i forordning (EF) nr. 987/2009, og
   ud fra følgende betragtninger:

               (1)

               Omkostningerne til de naturalydelser, der udredes af en medlemsstats institution for en anden medlemsstats institutions regning, refunderes fuldt ud.

               (2)

               Medmindre andet er aftalt, foretages refusionerne mellem institutionerne hurtigt og effektivt for at forhindre en akkumulering af fordringer, som forbliver uafregnede i lang tid.

               (3)

               En akkumulering af fordringer kan forhindre, at fællesskabsordningen fungerer effektivt, og skade de enkeltes rettigheder.

               (4)

               I Den Administrative Kommissions afgørelse nr. S1 (3) er det fastsat, at institutionen på opholdsstedet skal have refunderet de udgifter til sygehjælp, som ydes på grundlag af et gyldigt europæisk sygesikringskort.

               (5)

               Alment accepteret bedste praksis vil kunne bidrage til en hurtig og effektiv afregning af refusioner mellem institutionerne.
               Beslutningen i sagen er truffet på de i artikel 71, stk. 2, i forordning (EF) nr. 883/2004 fastsatte betingelser —

         TRUFFET FØLGENDE AFGØRELSE:
   A.   Refusion af ydelser på grundlag af faktiske udgifter (artikel 62 i forordning (EF) nr. 987/2009)

               1.

               Den institution, som anmoder om refusion på grundlag af faktiske udgifter, indsender fordringen senest inden for fristen i artikel 67, stk. 1, i forordning (EF) nr. 987/2009 (i det følgende benævnt »gennemførelsesforordningen«). Den institution, som modtager en fordring, skal sikre betalingen af fordringen inden for tidsfristen i artikel 67, stk. 5, i gennemførelsesforordningen, men inden udløbet af denne frist så hurtigt, som den er i stand til det.

               2.

               Krav om refusion af ydelser, som er blevet leveret på grundlag af det europæiske sygesikringskort, et dokument, der erstatter sygesikringskortet, eller ethvert andet rettighedsdokument, kan afvises, og fordringen sendes retur til kreditorinstitutionen, hvis den f.eks.:

                           —

                           er ufuldstændig og/eller ikke udfyldt korrekt

                           —

                           vedrører ydelser, som ikke er blevet leveret inden for det europæiske sygesikringskorts gyldighedsperiode eller gyldighedsperioden for det rettighedsdokument, ydelsesmodtageren har anvendt.

                     En fordring kan ikke afvises med henvisning til, at personen ikke længere er forsikret hos den institution, der har udstedt det europæiske sygesikringskort eller rettighedsdokumentet, såfremt ydelserne blev leveret til modtageren inden udløbet af det anvendte dokuments gyldighedsperiode.
               En institution, der er forpligtet til at refundere udgifterne til ydelser, der er leveret på grundlag af det europæiske sygesikringskort, kan anmode om, at den institution, hos hvilken personen var behørigt registreret på tidspunktet for tildelingen af ydelserne, skal refundere udgifterne til disse ydelser til den første institution, eller, hvis personen ikke var berettiget til at anvende det europæiske sygesikringskort, afgøre sagen med den pågældende person.

               3.

               En debitorinstitution kan ikke undersøge om en fordring er i overensstemmelse med artikel 19 og artikel 27, stk. 1, i forordning (EF) nr. 883/2004, medmindre der er en begrundet mistanke om misbrug som fastlagt i EF-Domstolens retspraksis (4). Debitorinstitutionen er følgelig forpligtet til at godkende de oplysninger, som fordringen bygger på og betale fordringen. Hvis der er mistanke om misbrug, kan debitorinstitutionen af relevante årsager afvise fordringen i henhold til artikel 67, stk. 5, i gennemførelsesforordningen.

               4.

               Med hensyn til anvendelsen af punkt 2 og 3 påhviler det kreditorinstitutionen, hvis debitorinstitutionen udtrykker tvivl om rigtigheden af de oplysninger, som ligger til grund for en fordring, at undersøge, om den var udstedt korrekt og eventuelt trække den tilbage eller beregne den på ny.

               5.

               En fordring, der fremsættes efter udløbet af fristen i artikel 67, stk. 1, i gennemførelsesforordningen, tages ikke i betragtning.

         B.   Refusion på grundlag af faste beløb (artikel 63 i gennemførelsesforordningen)

               6.

               Den fortegnelse, der er omtalt i artikel 64, stk. 4, i gennemførelsesforordningen, forelægges for forbindelsesorganet i debitormedlemsstaten ved udgangen af det år, der følger efter referenceåret, og de fordringer, der baseres på denne fortegnelse, forelægges for det samme organ så hurtigt som muligt efter offentliggørelse i Den Europæiske Unions Tidende af de årligt fastsatte beløb pr. person, men inden for tidsfristen i artikel 67, stk. 2, i gennemførelsesforordningen.

               7.

               Kreditorinstitutionen skal så vidt muligt fremsætte de fordringer, som vedrører et bestemt kalenderår, samtidigt over for debitorinstitutionen.

               8.

               Debitorinstitutionen, som modtager et krav om refusion, der er fastsat på grundlag af faste beløb, skal sikre betalingen af fordringen inden for tidsfristen i artikel 67, stk. 5, i gennemførelsesforordningen, men inden udløbet af denne frist, så hurtigt som den er i stand til det.

               9.

               En fordring, der fremsættes efter udløbet af fristen i artikel 67, stk. 2, i gennemførelsesforordningen, tages ikke i betragtning.

               10.

               En fordring, der fastsættes på grundlag af faste beløb, kan afvises og returneres til kreditorinstitutionen, hvis den f.eks.

                           —

                           er ufuldstændig og/eller ikke udfyldt korrekt

                           —

                           henviser til en tidsperiode, som ikke er omfattet af registrering på grundlag af et gyldigt rettighedsdokument.

               11.

               Hvis debitorinstitutionen udtrykker tvivl om rigtigheden af de oplysninger, som ligger til grund for en fordring, påhviler det kreditorinstitutionen at undersøge, om fakturaen var udstedt korrekt og eventuelt trække den tilbage og beregne kravet på ny.

         C.   Acontobetalinger i henhold til artikel 68 i gennemførelsesforordningen

               12.

               I tilfælde af en acontobetaling i henhold til artikel 68 i gennemførelsesforordningen fastsættes det beløb, der skal betales, separat for fordringer på grundlag af faktiske udgifter (artikel 67, stk. 1, i gennemførelsesforordningen) og fordringer på grundlag af faste beløb (artikel 67, stk. 2, i gennemførelsesforordningen).

         D.   Samarbejde og udveksling af oplysninger

               13.

               Institutionerne bør sikre et godt indbyrdes samarbejde og handle, som om de gennemfører deres egen lovgivning.

         E.   Ikrafttrædelse

               14.

               Denne afgørelse offentliggøres i Den Europæiske Unions Tidende. Den finder anvendelse fra datoen for ikrafttrædelsen af forordning (EF) nr. 987/2009.

         Lena MALMBERG

            Formand for Den Administrative Kommission

      (1)  EUT L 166 af 30.4.2004, s. 1.

      (2)  EUT L 284 af 30.10.2009, s. 1.

      (3)  Se side 23 i denne EUT.

      (4)  Dom af 12. april 2005 i sag C-145/03, Annette Kellers arvinger mod Instituto Nacional de la Seguridad Social (INSS) og Instituto Nacional de Gestión Sanitaria (Ingesa), Sml. 2005 I, side 2529.


title: Rådets afgørelse (EU) 2015/1573 af 18. september 2015 om beskikkelse af fire nederlandske medlemmer af og fem nederlandske suppleanter til Regionsudvalget

text:
               22.9.2015

               DA

               Den Europæiske Unions Tidende

               L 245/10

         RÅDETS AFGØRELSE (EU) 2015/1573
   af 18. september 2015
   om beskikkelse af fire nederlandske medlemmer af og fem nederlandske suppleanter til Regionsudvalget
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den nederlandske regering, og
   ud fra følgende betragtninger:

               (1)

               Rådet vedtog den 26. januar, den 5. februar og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmerne af og suppleanterne til Regionsudvalget for perioden 26. januar 2015 til 25. januar 2020.

               (2)

               Der er blevet fire pladser ledige som medlem af Regionsudvalget, efter at R.E. (Ralph) DE VRIES', A. (Bert) GIJSBERTS', W.H. (Hester) MAIJs og B.S. (Bote) WILPSTRAs mandater er udløbet.

               (3)

               Der er blevet fire pladser ledige som suppleant til Regionsudvalget, efter at H. (Henk) BRINKs, J.H.J. (Hans) KONSTs, E.M. (Elvira) SWEETs og J.M.E. (Annemieke) TRAAGs mandater er udløbet.

               (4)

               Der er blevet en plads ledig som suppleant efter beskikkelsen af T.J.S.M. BOVENS som medlem af Regionsudvalget —

         VEDTAGET DENNE AFGØRELSE:
   Artikel 1
   Til Regionsudvalget beskikkes som medlemmer for den resterende del af mandatperioden, dvs. indtil den 25. januar 2020:

               —

               J.A. (John) JORRITSMA, Commissaris van de Koning in Fryslân

               —

               Th.J.F.M. (Theo) BOVENS, Commissaris van de Koning in Limburg

               —

               M.A. (Michiel) SCHEFFER, Gedeputeerde in Gelderland

               —

               C.J. (Cees) LOGGEN, Gedeputeerde in Noord-Holland

         Artikel 2
   Til Regionsudvalget beskikkes som suppleanter for den resterende del af mandatperioden, dvs. indtil den 25. januar 2020:

               —

               N. (Nienke) HOMAN, Gedeputeerde in Groningen

               —

               A. (Ard) VAN DER TUUK, Gedeputeerde in Drenthe

               —

               D.J.E. (Erik) LIEVERS, Gedeputeerde in Overijssel

               —

               A.M.A. (Mariëtte) PENNARTS-POUW, Gedeputeerde in Utrecht

               —

               M.A. (Michiel) RIJSBERMAN, Gedeputeerde in Flevoland

         Artikel 3
   Denne afgørelse træder i kraft på dagen for vedtagelsen.

      Udfærdiget i, den 18. september 2015..

            På Rådets vegne

         C. DIESCHBOURG

            Formand

      (1)  EUT L 20 af 27.1.2015, s. 42.

      (2)  EUT L 31 af 7.2.2015, s. 25.

      (3)  EUT L 159 af 25.6.2015, s. 70.


title: Rådets afgørelse af 15. oktober 2007 om udnævnelse af italienske medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen

text:
               24.10.2007

               DA

               Den Europæiske Unions Tidende

               C 249/6

      RÅDETS AFGØRELSE

   af 15. oktober 2007
   om udnævnelse af italienske medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen
   (2007/C 249/07)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 202,
   under henvisning til Rådets afgørelse af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (1), særlig artikel 3,
   under henvisning til den kandidatliste, som medlemsstaternes regeringer har forelagt Rådet, og
   ud fra følgende betragtninger:

               (1)

               Rådet udnævnte ved afgørelse af 27. februar 2007 (2) medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen for perioden fra den 1. marts 2007 til den 28. februar 2010, undtagen de italienske medlemmer og suppleanter.

               (2)

               Den italienske regering har foretaget indstillinger til de pladser, der skal besættes —

         TRUFFET FØLGENDE AFGØRELSE:
   Eneste artikel
   Til medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen udnævnes for den periode, der udløber den 28. februar 2010:
   I.   REGERINGSREPRÆSENTANTER

               Medlem

               Suppleanter

               Lea BATTISTONI

               Lorenzo FANTINI
               Mario ALVINO

         II.   REPRÆSENTANTER FOR ARBEJDSTAGERORGANISATIONER

               Medlem

               Suppleanter

               Diego ALHAIQUE

               Cinzia FRASCHERI
               Gabriella GALLI

         III.   REPRÆSENTANTER FOR ARBEJDSGIVERORGANISATIONER

               Medlem

               Suppleanter

               Luigi CASANO

               Walter REGIS
               Giorgio RUSSOMANNO

      Udfærdiget i Luxembourg, den 15. oktober 2007.

            På Rådets vegne

         L. AMADO

            Formand

      (1)  EUT C 218 af 13.9.2003, s. 1.

      (2)  EUT L 64 af 2.3.2007, s. 30.


title: 2008/114/EF,Euratom: Rådets afgørelse af 12. februar 2008 om fastsættelse af vedtægterne for Euratoms Forsyningsagentur

text:
               15.2.2008

               DA

               Den Europæiske Unions Tidende

               L 41/15

      RÅDETS AFGØRELSE

   af 12. februar 2008
   om fastsættelse af vedtægterne for Euratoms Forsyningsagentur
   (2008/114/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Atomenergifællesskab, særlig artikel 54, stk. 2,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               I afsnit II, kapitel 6, i traktaten om oprettelse af Det Europæiske Atomenergifællesskab fastsættes, at Euratoms Forsyningsagentur (i det følgende benævnt »agenturet«) oprettes, og at dets opgaver og forpligtelser består i at garantere en regelmæssig og ligelig forsyning med nukleare materialer til brugere i Den Europæiske Union. Vedtægterne for agenturet blev vedtaget den 6. november 1958 (2). I lyset af forhøjelsen af antallet af medlemsstater i Den Europæiske Union samt behovet for at anvende moderne finansielle bestemmelser for agenturet og for at fastlægge dets hjemsted bør disse vedtægter ophæves og erstattes.

               (2)

               De nye vedtægter bør indeholde finansielle bestemmelser, der er i overensstemmelse med Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3). Samtidig bør den nye finansforordning for agenturet vedtages i overensstemmelse med traktatens artikel 183. Agenturets kapital og muligheden i henhold til Euratom-traktaten for at anvende en afgift på transaktionerne bør bevares uændret.

               (3)

               De nye vedtægter for agenturet bør tilpasses situationen med et udvidet EU. Bl.a. bør antallet af medlemmer af agenturets Rådgivende Udvalg ændres for at forbedre dets arbejdsgang og effektivitet —

         TRUFFET FØLGENDE AFGØRELSE:
   Artikel 1
   Vedtægterne for Euratoms Forsyningsagentur, jf. bilaget, vedtages.
   Artikel 2
   Vedtægterne for Euratoms Forsyningsagentur, som blev vedtaget den 6. november 1958, ophæves.
   Artikel 3
   Denne afgørelse har virkning på tyvendedagen efter offentliggørelsen i Den Europæiske Unions Tidende.

      Udfærdiget i Bruxelles, den 12. februar 2008.

            På Rådets vegne

         A. BAJUK

            Formand

      (1)  Udtalelse af 13.11.2007 (endnu ikke offentliggjort i EUT).

      (2)  EFT 27 af 6.12.1958, s. 534/58.

      (3)  EFT L 248 af 16.9.2002, s. 1. Senest ændret ved forordning (EF) nr. 1525/2007 (EUT L 343 af 27.12.2007, s. 9).

      BILAG
      VEDTÆGTER FOR EURATOMS FORSYNINGSAGENTUR
      KAPITEL 1
      INTERN STRUKTUR OG ARBEJDSGANG
      Artikel 1
      Formål og opgaver
      1.   Euratoms Forsyningsagentur (i det følgende benævnt »agenturet«) har til formål: at udføre de opgaver, der er pålagt det ved traktatens afsnit II, kapitel 6, i overensstemmelse med traktatens målsætninger.
      Med henblik herpå skal agenturet bl.a.:

                  —

                  forsyne Fællesskabet med ekspertise, information og rådgivning om alle spørgsmål i forbindelse med markedet for nukleare materialer og tjenester og dette markeds funktion

                  —

                  indtage en markedsovervågende rolle ved at overvåge og identificere markedstendenser, der kan påvirke sikkerheden for Den Europæiske Unions forsyning med nukleare materialer og tjenester

                  —

                  søge rådgivning hos, støttes af og handle i tæt samarbejde med Det Rådgivende Udvalg, der oprettes i henhold til artikel 11 (i det følgende benævnt »udvalget«).

            2.   Agenturet kan endvidere opbygge et lager af nukleare materialer i overensstemmelse med traktatens artikel 62 og 72.
      Artikel 2
      Retlig status og hjemsted
      1.   Agenturet har i henhold til traktatens artikel 54 status som juridisk person. Agenturet udøver sin virksomhed udelukkende med henblik på almenvellet. Det varetager sin opgave uden fortjeneste for øje.
      2.   Protokollen vedrørende De Europæiske Fællesskabers privilegier og immuniteter gælder for agenturet, dets generaldirektør og dets personale.
      3.   Agenturet har hjemsted i Luxembourg.
      4.   Det kan på eget initiativ træffe enhver yderligere foranstaltning vedrørende sin egen interne organisation, som måtte være påkrævet for at udføre dets opgaver såvel indenfor Fællesskabet som udenfor.
      5.   Agenturet har i hver enkelt medlemsstat den mest vidtgående rets- og handleevne, som den pågældende stats lovgivning tillægger juridiske personer. Det kan bl.a. erhverve og afhænde fast ejendom og løsøre og optræde som part i retssager.
      Artikel 3
      Generaldirektørens opgaver og beføjelser
      1.   Generaldirektøren udnævnes af Kommissionen.
      2.   Generaldirektøren repræsenterer agenturet. Han kan uddelegere sine beføjelser til andre. Reglerne for uddelegering af beføjelser fastsættes i interne agenturdokumenter.
      3.   Generaldirektøren har ansvaret for:

                  —

                  at sikre udførelsen af agenturets opgaver, jf. artikel 1

                  —

                  at udøve agenturets eneret til at indgå forsyningskontrakter vedrørende nukleare materialer samt dets optionsret

                  —

                  at forestå den daglige administration og ledelse af alle agenturets ressourcer

                  —

                  at holde udvalget regelmæssigt underrettet og høre det om spørgsmål, der henhører under udvalgets kompetence i henhold til artikel 13, stk. 3

                  —

                  at udarbejde udkast til overslag over agenturets indtægter og udgifter samt gennemføre dets budget

                  —

                  at foretage de undersøgelser og udarbejde de specifikke rapporter, der findes nødvendige i henhold til artikel 1, stk. 1, i tæt samarbejde med udvalget og forelægge sådanne undersøgelser og rapporter for Europa-Parlamentet, Rådet og Kommissionen.

            4.   Hvert år forelægger generaldirektøren Europa-Parlamentet, Rådet og Kommissionen en beretning om agenturets virksomhed i det foregående år og et arbejdsprogram for det kommende år efter at have indhentet udtalelse fra udvalget.
      Artikel 4
      Generaldirektør og personale
      1.   Agenturets generaldirektør og personale er eller bliver tjenestemænd i De Europæiske Fællesskaber og er underlagt vedtægterne for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber samt om særlige midlertidige foranstaltninger for tjenestemænd i Kommissionen fastlagt i Rådets forordning (EØF, Euratom, EKSF) nr. 259/68 (1) og de regler, der i fællesskab er vedtaget af De Europæiske Fællesskabers institutioner med henblik på anvendelsen af disse vedtægter. Tjenestemændene udnævnes og deres lønninger betales af Kommissionen.
      2.   Agenturets generaldirektør og personale skal sikkerhedsgodkendes i overensstemmelse med traktatens artikel 194 for så vidt angår faktiske forhold, oplysninger, viden, dokumenter eller genstande, der er underlagt et sikkerhedsklassificeringssystem, og som kommer i deres besiddelse eller meddeles dem.
      Artikel 5
      Kontrol foretaget af Kommissionen
      1.   Agenturet er underlagt Kommissionens kontrol, og Kommissionen kan fastlægge retningslinjer for agenturet og har vetoret med hensyn til dets beslutninger.
      2.   Vetoretten udløber efter en periode på ti hverdage, efter at agenturet har truffet en beslutning, medmindre Kommissionen eller dens repræsentant har taget forbehold i løbet af perioden. Kommissionen og dens repræsentant kan give afkald på retten til at tage forbehold inden udløbet af perioden.
      3.   Har Kommissionen eller dens repræsentant taget forbehold i løbet af den periode, der er fastsat i stk. 2, skal Kommissionen fastlægge sin endelige holdning senest ti hverdage efter den dato, hvor forbeholdet blev taget.
      4.   Bestemmelserne i denne artikel er på ingen måde til hinder for anvendelsen af traktatens artikel 53.
      5.   Enhver af de i traktatens artikel 53 omhandlede dispositioner eller undladelser fra agenturets side kan forelægges for Kommissionen af en interesseret part senest 15 hverdage efter modtagelsen af meddelelsen herom eller, hvis en sådan meddelelse ikke er modtaget, senest 15 hverdage efter offentliggørelsen. Foreligger der ikke meddelelse eller offentliggørelse, løber perioden fra den dato, hvor den interesserede part får kendskab til dispositionen.
      KAPITEL 2
      FINANSIELLE BESTEMMELSER
      Artikel 6
      Finansiel organisation
      1.   Agenturet har finansiel autonomi. Agenturet drives på forretningsmæssigt grundlag inden for sit kompetenceområde.
      2.   Agenturet har til enhver tid ret til at overføre aktiver i euro i sin besiddelse til en anden valuta for at gennemføre finansielle eller forretningsmæssige transaktioner, som er i overensstemmelse med de i traktaten fastsatte mål for agenturet og er forenelige med disse vedtægter.
      Agenturet undgår så vidt muligt at foretage sådanne overførsler, såfremt den har beholdninger, som er disponible eller kan frigøres, i den valuta, det har brug for.
      Agenturet kan gennemføre finansielle transaktioner som led i opfyldelsen af sine målsætninger med midler, som det ikke umiddelbart har behov for til at opfylde sine forpligtelser.
      3.   Agenturet har bemyndigelse til på Det Europæiske Atomenergifællesskabs vegne og inden for de af Rådet fastsatte grænser at optage lån, som vil blive afsat til at udføre dets opgaver.
      4.   Forpligtelser, som agenturet indgår i henhold til disse vedtægter, garanteres af Det Europæiske Atomenergifællesskab.
      Artikel 7
      Indtægter og udgifter
      1.   Alle agenturets indtægter og udgifter skal anslås for hvert regnskabsår og opføres på agenturets driftsbudget. Regnskabsåret følger kalenderåret.
      2.   Indtægter og udgifter på budgettet skal balancere.
      3.   Agenturets indtægter udgøres af et bidrag fra Fællesskabet, bankrenter og afkast af dets kapital og bankinvesteringer og, om nødvendigt, en afgift som fastsat i traktatens artikel 54 samt lån.
      4.   Agenturets udgifter udgøres af administrationsudgifter til dets personale og til udvalget samt udgifter i forbindelse med kontrakter indgået med tredjemand.
      5.   Generaldirektøren udarbejder hvert år et overslag over agenturets indtægter og udgifter for det kommende regnskabsår. Dette overslag, som skal indeholde en stillingsfortegnelse i udkastform, forelægges for Kommissionen senest den 31. marts, efter at der er indhentet udtalelse fra udvalget.
      6.   På grundlag af overslaget anfører Kommissionen i det foreløbige forslag til Den Europæiske Unions almindelige budget de beløb, som den finder påkrævet til stillingsfortegnelsen og det tilskud, der skal ydes over det almindelige budget.
      7.   Inden for rammerne af budgetproceduren fastsætter budgetmyndigheden bevillingerne i form af tilskud til agenturet og vedtager agenturets stillingsfortegnelse, som opføres separat i Kommissionens stillingsfortegnelse.
      8.   Budgettet vedtages af Kommissionen. Det bliver endeligt, når Den Europæiske Unions almindelige budget er endeligt vedtaget. Om nødvendigt tilpasses det i overensstemmelse hermed. Agenturets budget offentliggøres på dets websted.
      9.   Enhver ændring af stillingsfortegnelsen og agenturets budget forudsætter et ændringsbudget, der vedtages efter samme procedure som det oprindelige budget. Ændringer af stillingsfortegnelsen forelægges for budgetmyndigheden. Ændringsbudgetter fremsendes til Europa-Parlamentet og Rådet til orientering.
      Artikel 8
      Budgetgennemførelse, finanskontrol og finansregler
      1.   Generaldirektøren gennemfører agenturets budget.
      2.   Agenturets regnskabsfører sender efter hvert afsluttet regnskabsår agenturets foreløbige årsregnskab:

                  a)

                  senest den 1. marts til Kommissionens regnskabsfører med henblik på konsolidering, og

                  b)

                  senest den 31. marts det følgende regnskabsår til Revisionsretten.

            3.   Når generaldirektøren har modtaget Revisionsrettens bemærkninger om agenturets foreløbige årsregnskab, opstiller han agenturets endelige årsregnskab, som han har det personlige ansvar for, og sender det til udvalget med henblik på udtalelse.
      4.   Udvalget afgiver udtalelse om agenturets endelige årsregnskab.
      5.   Generaldirektøren sender senest den 1. juli efter hvert afsluttet regnskabsår det endelige årsregnskab ledsaget af udvalgets udtalelse til Europa-Parlamentet, Rådet, Kommissionen og Revisionsretten.
      6.   Det endelige årsregnskab offentliggøres på agenturets websted.
      7.   Generaldirektøren sender senest den 30. september Revisionsretten et svar på dens bemærkninger.
      8.   Generaldirektøren forelægger på dets anmodning Europa-Parlamentet alle de oplysninger, der er nødvendige for, at dechargeproceduren for det pågældende regnskabsår kan forløbe tilfredsstillende.
      9.   Efter henstilling fra Rådet, der træffer afgørelse med kvalificeret flertal, meddeler Europa-Parlamentet senest den 30. april i år n + 2 generaldirektøren decharge for gennemførelsen af budgettet for regnskabsåret n.
      10.   Når der er behov for det, vedtages der en specifik finansforordning for agenturet i overensstemmelse med traktatens artikel 183.
      Artikel 9
      Kapital
      1.   Agenturets kapital andrager 5 824 000 EUR.
      2.   Kapitalen tegnes som følger:

                  Belgien

                  EUR

                  192 000

                  Bulgarien

                  EUR

                  96 000

                  Den Tjekkiske Republik

                  EUR

                  192 000

                  Danmark

                  EUR

                  96 000

                  Tyskland

                  EUR

                  672 000

                  Estland

                  EUR

                  32 000

                  Irland

                  EUR

                  32 000

                  Grækenland

                  EUR

                  192 000

                  Spanien

                  EUR

                  416 000

                  Frankrig

                  EUR

                  672 000

                  Italien

                  EUR

                  672 000

                  Cypern

                  EUR

                  32 000

                  Letland

                  EUR

                  32 000

                  Litauen

                  EUR

                  32 000

                  Luxembourg

                  EUR

                  —

                  Ungarn

                  EUR

                  192 000

                  Malta

                  EUR

                  —

                  Nederlandene

                  EUR

                  192 000

                  Østrig

                  EUR

                  96 000

                  Polen

                  EUR

                  416 000

                  Portugal

                  EUR

                  192 000

                  Rumænien

                  EUR

                  288 000

                  Slovenien

                  EUR

                  32 000

                  Slovakiet

                  EUR

                  96 000

                  Finland

                  EUR

                  96 000

                  Sverige

                  EUR

                  192 000

                  Det Forenede Kongerige

                  EUR

                  672 000

            3.   En rate på 10 % af kapitalen indbetales på tidspunktet for medlemsstatens tiltrædelse af Fællesskabet. Yderligere rater af kapitalen kan endvidere indkaldes ved en rådsafgørelse truffet med kvalificeret flertal på forslag af Kommissionen. De indkaldte rater indbetales til agenturet senest 30 dage efter denne afgørelse.
      4.   En kapitalandel giver hverken ret til udbytte eller til rente. Kun i tilfælde af agenturets opløsning giver den ret til tilbagebetaling af det nominelle beløb af de indbetalte rater.
      5.   Alle betalinger sker i euro.
      Artikel 10
      Afgifter
      Agenturet kan i overensstemmelse med traktatens artikel 54 opkræve en afgift på transaktioner, som agenturet deltager i, ved at udøve sin optionsret eller sin eneret til at indgå forsyningskontrakter. Provenuet af en sådan afgift må udelukkende benyttes til at dække dets driftsudgifter.
      Bestemmelserne vedrørende denne afgift skal fastsættes i en gennemførelsesbeslutning. Afgiftssatsen såvel som de nærmere regler for afgiftens påligning og opkrævning fastsættes, efter høring af Rådet, af Kommissionen, som træffer sin beslutning på forslag af generaldirektøren, der forinden indhenter en udtalelse fra udvalget.
      KAPITEL 3
      DET RÅDGIVENDE UDVALG
      Artikel 11
      Udvalgets sammensætning
      1.   Udvalget består af medlemmer fra medlemsstaterne som anført i nedenstående fortegnelse. En medlemsstat kan dog vælge ikke at deltage i udvalget. Hvis et medlem fratræder eller er forhindret i at udføre sit hverv, udpeges der en efterfølger for den resterende del af mandatperioden.

                  Belgien

                  2 medlemmer

                  Bulgarien

                  2 medlemmer

                  Den Tjekkiske Republik

                  2 medlemmer

                  Danmark

                  1 medlem

                  Tyskland

                  4 medlemmer

                  Estland

                  1 medlem

                  Irland

                  1 medlem

                  Grækenland

                  2 medlemmer

                  Spanien

                  3 medlemmer

                  Frankrig

                  4 medlemmer

                  Italien

                  4 medlemmer

                  Cypern

                  1 medlem

                  Letland

                  1 medlem

                  Litauen

                  2 medlemmer

                  Luxembourg

                  —

                  Ungarn

                  2 medlemmer

                  Malta

                  —

                  Nederlandene

                  2 medlemmer

                  Østrig

                  2 medlemmer

                  Polen

                  3 medlemmer

                  Portugal

                  2 medlemmer

                  Rumænien

                  3 medlemmer

                  Slovenien

                  2 medlemmer

                  Slovakiet

                  2 medlemmer

                  Finland

                  2 medlemmer

                  Sverige

                  2 medlemmer

                  Det Forenede Kongerige

                  4 medlemmer.

            2.   Tildelingen af pladser i udvalget bør tage hensyn til medlemsstaternes deltagelse i agenturets kapital og endvidere afspejle medlemsstaternes relevante erfaring, sagkundskab og/eller aktiviteter på områder såsom handel med nukleare materialer og tjenester inden for det nukleare brændselskredsløb eller kernekraftproduktion.
      3.   Udvalgsmedlemmerne udpeges af deres respektive medlemsstater på grundlag af deres relevante erfaring og sagkundskab på områderne handel med nukleare materialer og tjenester inden for det nukleare brændselskredsløb eller kernekraftproduktion eller på tilsynsområdet i tilknytning til nuklear handel. Mandatperioden er tre år. Den kan fornyes.
      Artikel 12
      Udvalgets formandskab
      1.   Udvalget udpeger en formand og to næstformænd blandt udvalgets medlemmer. Dette præsidium skal repræsentere udvalgets erfaring og industriens forskellige sider, både producenter og brugere. Den næstformand, der har den længste anciennitet, træder i stedet for formanden, hvis denne er forhindret i at udføre sit hverv.
      2.   Formandens og næstformændenes mandatperiode er tre år. Den kan fornyes én gang, og formandskabshvervet går på skift mellem udvalgets medlemmer og repræsenterer disses forskellige erfaringer fra industrien og administrationen. Formandens og enhver af næstformændenes mandat ophører automatisk, hvis den pågældendes mandatperiode som medlem af udvalget udløber uden at blive fornyet.
      Artikel 13
      Udvalgets kommissorium
      1.   Udvalget bistår agenturet i udførelsen af dets opgaver ved at afgive udtalelser og tilvejebringe analyser og information. Bistanden omfatter også udarbejdelse af de rapporter, undersøgelser og analyser, der skal udfærdiges i medfør af artikel 1, stk. 1, under generaldirektørens ansvar som omhandlet i artikel 3, stk. 3. Udvalget fungerer som forbindelsesorgan mellem agenturet på den ene side og såvel producenter som brugere i kernekraftindustrien på den anden.
      2.   Udvalget kan høres i alle spørgsmål inden for agenturets kompetence, mundtligt på sine møder eller skriftligt mellem disse møder. Udvalget kan også på initiativ af mindst en tredjedel af sine medlemmer afgive udtalelser om sådanne spørgsmål.
      3.   Udvalget høres og indkaldes, inden generaldirektøren træffer beslutning, om følgende spørgsmål:

                  a)

                  de regler, der skal følges for at skabe balance mellem udbud og efterspørgsel (traktatens artikel 60, stk. 6)

                  b)

                  agenturets kapital, kapitalforhøjelser, kapitalnedsættelser eller yderligere tegninger af kapital (traktatens artikel 54, stk. 4)

                  c)

                  optagelse af lån som omhandlet i artikel 6

                  d)

                  anvendelsen af en afgift på transaktioner, der er bestemt til at dække agenturets driftsudgifter (traktatens artikel 54, stk. 5)

                  e)

                  betingelserne for agenturets opbygning og nedbringelse af kommercielle lagre (traktatens artikel 72, stk. 1)

                  f)

                  de finansielle spørgsmål, der er omhandlet i artikel 8, herunder finansforordningen for agenturet og udarbejdelsen af agenturets særlige regnskab som omhandlet i traktatens artikel 171, stk. 2

                  g)

                  årsberetningen, herunder markedsanalysen og arbejdsprogrammet for det følgende år

                  h)

                  kriterierne for den praksis, der er forbudt i henhold til traktatens artikel 68

                  i)

                  agenturets opløsning.

            4.   Generaldirektøren kan om nødvendigt fastsætte en frist for udvalgets afgivelse af udtalelser. Fristen skal være på mindst en måned fra den dato, hvor der sendes meddelelse herom til udvalgets medlemmer.
      5.   Kan der ikke indhentes en udtalelse fra udvalget inden for denne frist, kan generaldirektøren træffe beslutning.
      6.   I de spørgsmål, der er omhandlet i denne artikel, må de beslutninger, der henhører under generaldirektørens kompetence, ikke træffes før udløbet af ti hverdage, efter at udvalget har afgivet udtalelse, når de er i modstrid med denne udtalelse.
      7.   Udvalget fastsætter selv sin forretningsorden vedrørende alle spørgsmål, der ikke er omfattet af disse vedtægter.
      Artikel 14
      Udvalgets møder
      1.   Udvalget indkaldes til møde:

                  a)

                  når præsidiet finder det nødvendigt, og normalt to gange om året

                  b)

                  på generaldirektørens anmodning, navnlig når høring af udvalget er obligatorisk i henhold til artikel 13, stk. 3, og

                  c)

                  efter skriftlig anmodning fra mindst en tredjedel af udvalgets medlemmer med angivelse af, hvilke spørgsmål der skal sættes på dagsordenen.
                  Dagsordenen udarbejdes af agenturet i samarbejde med formanden og forelægges udvalget til godkendelse.
                  Agenturet sender dokumenter vedrørende dagsordenen til alle udvalgets medlemmer senest 15 arbejdsdage før datoen for mødet.

            2.   For at udvalgets møder er beslutningsdygtige, skal et flertal af medlemmerne være til stede. Der kan afgives udtalelse, hvis den godkendes af et flertal af de tilstedeværende eller repræsenterede medlemmer.
      3.   Hvert medlem af udvalget har én stemme. Melder et medlem forfald, kan den pågældende ved en skriftlig fuldmagt overdrage sin stemmeret til et andet medlem.
      4.   Generaldirektøren eller en person, der udpeges til at repræsentere ham, overværer udvalgets møder, men har ikke stemmeret. Andre personer, som ikke tilhører agenturets personale, kan kun deltage i møder med alle tilstedeværende medlemmers samtykke og under forudsætning af overholdelse af den forpligtelse, der er fastsat i stk. 5.
      5.   Den i traktatens artikel 194 fastsatte tavshedspligt gælder for medlemmerne af udvalget for så vidt angår faktiske forhold, oplysninger, viden, dokumenter eller genstande, der er undergivet en sikkerhedsklassificering, og som kommer i deres besiddelse eller meddeles dem i deres egenskab af medlemmer af udvalget.
      6.   Generaldirektøren stiller et passende sekretariat, hvis udnævnelse forelægges Kommissionen til godkendelse, til rådighed for udvalget. Sekretariatet udarbejder referatet af møderne i udvalget, i eventuelle underudvalg samt i præsidiet. Udvalgets driftsudgifter påhviler agenturet.
      7.   Rejseudgifter for ét udvalgsmedlem fra hver medlemsstat refunderes af agenturet.

         (1)  EFT L 56 af 4.3.1968, s. 1. Senest ændret ved forordning (EF, Euratom) nr. 1558/2007 (EUT L 340 af 22.12.2007, s. 1).


title: 2014/696/EU: Europa-Parlamentets og Rådets afgørelse af 25. september 2014 om anvendelse af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2012/010 RO/Mechel fra Rumænien)

text:
               8.10.2014

               DA

               Den Europæiske Unions Tidende

               L 292/12

         EUROPA-PARLAMENTETS OG RÅDETS AFGØRELSE
   af 25. september 2014
   om anvendelse af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2012/010 RO/Mechel fra Rumænien)

      (2014/696/EU)

   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (1), særlig artikel 12, stk. 3,
   under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 (2), særlig artikel 23, stk. 2,
   under henvisning til Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (3), særlig artikel 12,
   under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (4), særlig punkt 13,
   under henvisning til forslag fra Europa-Kommissionen,
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og at hjælpe disse med at vende tilbage til arbejdsmarkedet.

               (2)

               EGF må ikke overstige et årligt beløb på 150 mio. EUR (2011-priser), jf. artikel 12 i forordning (EU, Euratom) nr. 1311/2013.

               (3)

               Rumænien indgav den 21. december 2012 en ansøgning om anvendelse af EGF i forbindelse med afskedigelser hos virksomheden SC Mechel Campia Turzii SA og hos en producent i efterfølgende produktionsled, og supplerede den med yderligere oplysninger i tiden indtil den 4. marts 2014. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 3 571 150 EUR.

               (4)

               Som følge af Rumæniens ansøgning bør EGF derfor anvendes til at yde økonomisk støtte —

         VEDTAGET DENNE AFGØRELSE:
   Artikel 1
   I forbindelse med Den Europæiske Unions almindelige budget for regnskabsåret 2014 anvendes Den Europæiske Fond for Tilpasning til Globaliseringen således, at et beløb på 3 571 150 EUR stilles til rådighed i form af forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 25. september 2014.

            På Europa-Parlamentets vegne

         M. SCHULZ

            Formand

            På Rådets vegne

         S. GOZI

            Formand

      (1)  EUT L 406 af 30.12.2006, s. 1.

      (2)  EUT L 347 af 20.12.2013, s. 855.

      (3)  EUT L 347 af 20.12.2013, s. 884.

      (4)  EUT C 373 af 20.12.2013, s. 1.


title: 2008/893/EF: Den Europæiske Centralbanks afgørelse af 17. november 2008 om indførelse af grundlag for fælles udbudsregler i Eurosystemet (ECB/2008/17)

text:
               29.11.2008

               DA

               Den Europæiske Unions Tidende

               L 319/76

      DEN EUROPÆISKE CENTRALBANKS AFGØRELSE

   af 17. november 2008
   om indførelse af grundlag for fælles udbudsregler i Eurosystemet
   (ECB/2008/17)
   (2008/893/EF)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om oprettelse af Det Europæiske Fællesskab, særlig artikel 105 og 106,
   under henvisning til statutten for Det Europæiske System af Centralbanker og Den Europæiske Centralbank (i det følgende benævnt »ESCB-statutten«), særlig artikel 12.1 sammenholdt med artikel 3.1, 5, 16 og 24, og
   ud fra følgende betragtninger:

               (1)

               I henhold til artikel 12.1 i ESCB-statutten fastsætter Styrelsesrådet de retningslinjer og træffer de beslutninger, der er nødvendige for at udføre de opgaver, der er pålagt Eurosystemet. Styrelsesrådet har således beføjelse til at træffe afgørelse om tilrettelæggelsen af hjælpeaktiviteter som f.eks. indkøb af varer og tjenesteydelser, der er nødvendige for udførelse af Eurosystemets opgaver.

               (2)

               Det Europæiske Fællesskabs lovgivning om offentlige indkøb giver mulighed for, at flere ordregivende myndigheder kan foretage fælles indkøb af varer og tjenesteydelser. Dette princip kommer til udtryk i betragtning 15 og i artikel 11 i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (1), der åbner for anvendelse af centrale indkøbsteknikker.

               (3)

               Eurosystemet bestræber sig på at handle i overensstemmelse med principperne om rentabilitet og effektivitet og tilstræber at få mest valuta for pengene ved indkøb af varer og tjenesteydelser. Fælles indkøb af varer og tjenesteydelser er efter Styrelsesrådets opfattelse et middel til at opnå disse mål gennem udnyttelse af synergier og stordriftsfordele.

               (4)

               Med opstilling af et grundlag for fælles indkøb i Eurosystemet ønsker Den Europæiske Centralbanks (ECB) at bidrage til, at ECB og de nationale centralbanker i de medlemsstater, som har indført euroen, kan deltage i sådanne fælles indkøb.

               (5)

               Styrelsesrådet har oprettet et Eurosystemets Koordinationskontor for Indkøb (Eurosystem Procurement Coordination Office, EPCO) med henblik på at koordinere fælles indkøb. Styrelsesrådet har udnævnt Banque centrale du Luxembourg til at have værtskabet for EPCO for perioden fra 1. januar 2008 til 31. december 2012.

               (6)

               Denne afgørelse berører ikke centralbankernes mulighed for at anmode EPCO om støtte i forbindelse med deres indkøb af varer og tjenesteydelser, som ikke er omfattet af anvendelsesområdet for denne afgørelse.

               (7)

               De nationale centralbanker i de medlemsstater, som endnu ikke har indført euroen, kan have ønske om at deltage i EPCO’s aktiviteter og i fælles udbudsprocedurer, som vil foregå under samme betingelser som dem, der gælder for centralbanker —

         TRUFFET FØLGENDE AFGØRELSE:
   Artikel 1
   Definitioner
   I denne afgørelse forstås ved:

               a)

               »Eurosysteme«: ECB og de nationale centralbanker i de medlemsstater, der har indført euroen

               b)

               »Eurosystemets opgaver«: de opgaver, som i henhold til traktaten og ESCB-statutten er henlagt til Eurosystemet

               c)

               »centralbank«: ECB eller den nationale centralbank i en medlemsstat, som har indført euroen

               d)

               »ledende centralbank«: den centralbank, som har til opgave at forestå den fælles udbudsprocedure

               e)

               »værts-centralbanken«: den centralbank, som Styrelsesrådet har udnævnt til at have værtskabet for EPCO

               f)

               »EPCO Styrekomitéen«: den styrekomité, som Styrelsesrådet har nedsat til at styre aktiviteterne i EPCO. EPCO-Styrekomitéen består af ét medlem fra hver centralbank, der udvælges blandt overordnede medarbejdere med kendskab og ekspertise vedrørende organisatoriske og strategiske spørgsmål inden for deres respektive institutioner og eksperter vedrørende udbud. EPCO-Styrekomitéen rapporterer til Styrelsesrådet via direktionen. ECB fører formandskabet og stiller sekretariat til rådighed for EPCO-Styrekomitéen

               g)

               »fælles udbudsprocedure«: den procedure for fælles indkøb af varer og tjenesteydelser, som foreståes af den ledende centralbank til gavn for de centralbanker, der deltager i den fælles udbudsprocedure.

         Artikel 2
   Anvendelsesområde
   1.   Denne afgørelse finder anvendelse på centralbankers fælles indkøb af varer og tjenesteydelser, som er nødvendige for udførelse af Eurosystemets opgaver.
   2.   Centralbankers deltagelse i EPCO’s aktiviteter og i fælles udbudsprocedurer sker efter deres eget valg.
   3.   Denne afgørelse berører ikke retningslinje ECB/2004/18 af 16. september 2004 om offentligt udbud vedrørende eurosedler (2).
   Artikel 3
   Eurosystemets Koordinationskontor for Indkøb (Eurosystem Procurement Coordination Office)
   1.   EPCO har følgende opgaver:

               a)

               at bidrage til gennemførelse af bedste praksis ved offentlige indkøb inden for Eurosystemet

               b)

               at udvikle infrastrukturen (bl.a. færdigheder, funktionelle redskaber, informationssystemer, processer), som er nødvendige for fælles indkøb

               c)

               at udpege mulige eksempler med henblik på fælles indkøb, som ligger inden for eller uden for anvendelsesområdet for denne afgørelse, på grundlag af de indkøbsbehov, som centralbanker fremfører over for EPCO

               d)

               at udarbejde og om fornødent ajourføre en årlig indkøbsplan for fælles udbudsprocedurer på grundlag af den vurdering, der er beskrevet under punkt c)

               e)

               at udarbejde fælles krav i samarbejde med de centralbanker, der deltager i en fælles udbudsprocedure

               f)

               at bistå centralbankerne i fælles udbudsprocedurer, og

               g)

               at bistå centralbanker i forbindelse med indkøb i forbindelse med fælles projekter inden for Det Europæiske System af Centralbanker, såfremt den ledende centralbank anmoder herom.

         2.   Værts-centralbanken stiller de fornødne materielle og menneskelige ressourcer til rådighed, så EPCO kan udføre sine opgaver inden for det af Styrelsesrådet godkendte budget som angivet i stk. 4.
   3.   Værts-centralbanken kan i samråd med EPCO-Styrekomitéen vedtage regler om den interne organisation og administration i EPCO, herunder en adfærdskodeks for ansatte i EPCO, der skal sikre den højeste grad af integritet i forbindelse med udførelse af deres opgaver.
   4.   Centralbankerne finansierer EPCO’s budget i henhold til regler vedtaget af Styrelsesrådet. Inden regnskabsårets begyndelse fremsender EPCO via EPCO-Styrekomitéen og Direktionen et forslag til årsbudget til Styrelsesrådet til vedtagelse.
   5.   EPCO afgiver via EPCO-Styrekomitéen og Direktionen en årlig beretning om sine aktiviteter til Styrelsesrådet.
   6.   EPCO’s aktiviteter kontrolleres af Revisionskomiteen i henhold til de af Styrelsesrådet fastsatte regler. Dette berører ikke de regler om kontrol og revision, som gælder for eller er vedtaget af værts-centralbanken.
   7.   EPCO Styrekomitéen skal foretage en effektivitetsvurdering af EPCO’s aktiviteter fem år efter EPCO’s etablering. Styrelsesrådet beslutter på grundlag af denne vurdering, hvorvidt det er nødvendigt at gennemføre en udvælgelsesprocedure med henblik på valg af en ny værts-centralbank.
   Artikel 4
   Fælles udbudsprocedurer
   1.   En fælles udbudsprocedure skal anses for nødvendig i henhold til denne afgørelse, såfremt: i) det med rimelighed kan forventes, at en fælles indkøb af varer og tjenester ville føre til gunstigere købsvilkår i overensstemmelse med principperne om rentabilitet og effektivitet, eller ii) det er nødvendigt for centralbankerne at anvende harmoniserede krav og normer med hensyn til sådanne varer og/eller tjenesteydelser.
   2.   Når EPCO har udpeget et muligt eksempel med henblik på. fælles indkøb, indbydes centralbankerne til at deltage i en fælles udbudsprocedure. Centralbankerne meddeler EPCO i god tid, hvorvidt de agter at deltage i den fælles udbudsprocedure, og fremsender i bekræftende fald deres virksomhedsbehov til EPCO. En centralbank kan trække sig tilbage fra en fælles udbudsprocedure inden offentliggørelse af udbudsbekendtgørelsen.
   3.   På grundlag af den årlige indkøbsplan for fælles udbudsprocedurer, som EPCO har udarbejdet, og efter høring af EPCO-Styrekomitéen kan Styrelsesrådet indlede fælles udbudsprocedurer og vælge de(n) ledende centralbank(er) blandt de centralbanker, der deltager i den fælles udbudsprocedure. Enhver ajourføring af den årlige indkøbsplan forelægges Styrelsesrådet.
   4.   Den ledende centralbank foretager den fælles udbudsprocedure til gavn for de centralbanker, der deltager i den fælles udbudsprocedure, i overensstemmelse med de regler om offentlige indkøb, som den ledende centralbank er undergivet. Den ledende centralbank angiver i udbudsbekendtgørelsen de centralbanker, der deltager i den fælles udbudsprocedure, og sammensætningen af de aftalemæssige forhold.
   5.   Den ledende centralbank udarbejder udbudsdokumentationen og vurderer ansøgningerne og tilbudene i samråd med EPCO og de andre centralbanker, der deltager i den fælles udbudsprocedure.
   6.   Den ledende centralbank gennemfører den fælles udbudsprocedure på de(t) sprog, der er angivet i den årlige indkøbsplan for fælles udbudsprocedurer.
   Artikel 5
   Deltagelse for nationale centralbanker i medlemsstater, som endnu ikke har indført euroen
   Styrelsesrådet kan indbyde nationale centralbanker i medlemsstater, som endnu ikke har indført euroen, til at deltage i EPCO’s aktiviteter og i fælles udbudsprocedurer på samme vilkår som dem, der gælder for centralbanker.
   Artikel 6
   Afsluttende bestemmelse
   Denne afgørelse træder i kraft den 1. december 2008.

      Udfærdiget i Frankfurt am Main, den 17. november 2008.

         Jean-Claude TRICHET

            Formand for ECB

      (1)  EUT L 134 af 30.4.2004, s. 114.

      (2)  EUT L 320 af 21.10.2004, s. 21.